Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni mojawapo ya swala ibuka katika iliyoleta jamii iliyoleta maendeleo katika sekta mbalimbali. Maendeleo haya ni pamoja na kuimarisha hali ya masomo shuleni kwa kusambaza tarakilishi na vitabu vya kudurusu. Pia vyombo vya mawasiliano kama vile simu ya mkononi, vyombo vya kusafiria na vile vinavyotumika hospitalini ni baadhi ya maendeleo kutokana na teknolojia. 
Katika shule za sekondari, teknolojia imeleta faida nyingi katika masomo. Wanafunzi wameweza kufaulu vizuri kutokana na maendeleo haya. Serikali imeweza kusambaza tarakilishi katika shule tofauti tofauti. Tarakilishi hizi husaidia wanafunzi kwa kuhifadhi data ya masomo. Pia huwasaidia iwapo wangetaka kufanya utafiti wa jambo fulani kuhusu masomo yao. 
Walimu pia vile vile wamerahisishiwa kazi ya kuchora na kuandika ubaoni. Hii imewezeshwa na uwezo wa tarakilishi kwa kutumia projekta ili kuwasilisha ujumbe mwafaka unaojitokeza katika somo hilo. Hata hivyo, hii imesababisha wanafunzi kuwa watulivu darasani at kuliko kufundishwa kwa kuandikia ubaoni kwa sababu wanafunzi wengi wamezoea kutazama vipindi katika televisheni wakiwa kwao.
Teknolojia pia imesaidia katika usafiri. Walimu pamoja na wanafunziwanaosoma katika shule za kutwa wamewezeshwa kufika shuleni mapema. Hii ni kwa sababu wao huabiri vyombo vya usafiri na wengine wakitumia usafiri binafsi wanapoenda shuleni. Hivyo basi, hii imeweza kupunguza muda ambao ungetumika kutembea maili nyingi ili kufika shuleni. 
Maendeleo yanayotokana na teknolojia pia yameweza kuboresha sekta ya usalama shuleni. Hii ni kutokana na kuibuka kwa kamera za usalama zinazoweza kurekodi na kuhifadhi video za kila kitu kinachoendelea hasa uhalifu. Kamera hizi zimeweza kusaidia kupunguza visa vya wanafunzi kutoroka shuleni, uvamizi na pia mambo haramu kama vile kutumia dawa za kulevya ambayo ni kinyume cha sheria za shule.
Hata hivyo, wanafunzi shuleni pia wameweza kuhakikishiwa matibabu bora iwapo wakiwa  na ugonjwa. Hii ni kwa sababu hospitali zilizomo shuleni zimeimarishwa kwa kusambaziwa madawa yanayohitajika kutibu magonjwa tofauti tofauti. Hii imeweza kurahisisha masomo kwa wanafunzi kwa sababu wao hutibiwa huku wakiendelea na masomo yao.
Aghalabu pia teknolojia imeleta madhara kadhaa shuleni. Mojawapo ya madhara haya ni kama vile wanafunzi kuanguka mitihani yao kwa sababu iwapo umeme utapotea basi shughuli za masomo zitazorota. Swala hili linatokana na utegemezi wa kiwango cha juu wa umeme katika shughuli hizo. Hivyo basi teknolojia hii haina manufaa kwa shule zilizo katika maeneo yenye shida ya umeme. 
Licha ya hayo, teknolojia pia imechangia pakubwa katika ukosefu wa nidhamu kwa wanafunzi. Hii ni kwa sababu baadhi ya wanafunzi hujishughulisha na mambo ambayo haya husiani na maswala ya elimu wanapotumia simu au tarakilishi zao shuleni. Wao huhifadhi video chafu kama vile za mapenzi, vita vinavyosababisha mauaji. Hii huathiri akili na mawazo yao na kutamani kujaribu mambo haya wakiwa shuleni.